Komisijos reglamentas (EB) Nr. 2238/96
1996 m. lapkričio 22 d.
papildantis Reglamentą (EB) Nr. 1372/95, nustatantį išsamias eksporto licencijų sistemos įgyvendinimo paukštienos sektoriuje taisykles
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1975 m. spalio 29 d. priimtą Tarybos reglamentą (EEB) Nr. 2777/75 dėl bendro paukštienos rinkos organizavimo [1] su paskutiniais pakeitimais, padarytais Reglamentu (EB) Nr. 2916/95 [2], ypač į jo 3 straipsnio 2 dalį,
kadangi Komisijos reglamentas (EB) Nr. 1372/95 [3] su paskutiniais pakeitimais, padarytais Reglamentu (EB) Nr. 1258/96 [4], nustato išsamias eksporto licencijų sistemos diegimo paukštienos sektoriuje taisykles;
kadangi patirtis parodė, jog norint išvengti spekuliacinių paraiškų būtina sutrumpinti licencijų galiojimo trukmę 6 kategorijos produktams ir tam tikroms paskirties vietoms bei apriboti eksporto pagal šias licencijas laikotarpį, minimą 1987 m. lapkričio 27 d. Komisijos Reglamento (EEB) Nr. 3665/87, nustatančio išsamias bendrąsias eksporto grąžinamųjų išmokų už žemės ūkio produktus sistemos taikymo taisykles [5], su paskutiniais pakeitimais, padarytais Reglamentu (EB) Nr. 1384/95 [6], 28 straipsnyje;
kadangi šiame Reglamente numatytos priemonės atitinka Paukštienos ir kiaušinių vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamentas (EB) Nr. 1372/95 keičiamas taip:
1. 2 straipsnis papildomas 5 dalimi:
"5. Nukrypstant nuo 1 dalies, I priede minimos licencijos 6a kategorijai galioja 15 dienų nuo jų faktinės jų išdavimo datos kaip apibrėžta Reglamento (EEB) Nr. 3719/88 21 straipsnio 2 dalyje. Tokiu atveju, nepaisant Reglamento (EEB) Nr. 3665/87 28 straipsnio 5 dalies, laikotarpis, per kurį produktams toliau taikomos Tarybos reglamento (EEB) Nr. 565/80 [7] 5 straipsnyje numatytos priemonės, prilygsta likusiai eksporto licencijos galiojimo trukmei."
2. I priedas keičiamas šio reglamento I priedu.
3. Šio reglamento II priedas įtraukiamas kaip IV priedas.
2 straipsnis
Šis reglamentas įsigalioja kitą dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1998 m. lapkričio 30 d.